pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ใช้อากาศยานไร้คนขับ ช่วยจับประมงผิดกฎหมาย
วันจันทร์ที่ 2 กรกฎาคม 2561
ใช้อากาศยานไร้คนขับ ช่วยจับประมงผิดกฎหมาย
รัฐบาลนําเทคโนโลยีอากาศยานไร้คนขับเฝ้าระวังและตรวจสอบการทําประมงผิดกฎหมายในน่านน้ําไทยอย่างจริงจังด้วยการบันทึกภาพพฤติกรรมที่ผิดกฎหมายได้ชัดแจ้งและส่งข้อมูลไปยังศูนย์ติดตามและเฝ้าระวังการทําประมงผิดกฎหมาย
ศุกร์ที่ 29 มิ.ย.61
ใช้อากาศยานไร้คนขับ ช่วยจับประมงผิดกฎหมาย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลนําเทคโนโลยีอากาศยานไร้คนขับเฝ้าระวังและตรวจสอบการทําประมงผิดกฎหมายในน่านน้ําไทยอย่างจริงจังด้วยการบันทึกภาพพฤติกรรมที่ผิดกฎหมายได้ชัดแจ้งและส่งข้อมูลไปยังศูนย์ติดตามและเฝ้าระวังการทําประมงผิดกฎหมาย โดยในระยะแรกเน้นพื้นที่อ่าวไทยตอนกลาง จากนั้นจะขยายพื้นที่ไปยังอ่าวไทยตอนล่าง และฝั่งทะเลอันดามัน โดยใช้ระยะเวลาไม่เกิน 4 เดือน ทั้งนี้ การใช้เทคโนโลยีดังกล่าวจะช่วยเพิ่มประสิทธิภาพการตรวจตรา ควบคุม และเฝ้าระวังการทําประมง สามารถจําแนกเรือประมงที่ปฏิบัติผิดกฎหมายออกจากเรือประมงที่ปฏิบัติถูกต้องตามกฎหมายได้อย่างแม่นยําและชัดเจนขึ้น ตอบสนองนโยบายการทําประมงอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออมสิน ลดดอกเบี้ยเงินกู้-เงินฝาก 0.25% แต่ไม่ลดดอกเบี้ยเงินฝากเผื่อเรียกและสลากออมสิน
วันพฤหัสบดีที่ 6 กุมภาพันธ์ 2563
ออมสิน ลดดอกเบี้ยเงินกู้-เงินฝาก 0.25% แต่ไม่ลดดอกเบี้ยเงินฝากเผื่อเรียกและสลากออมสิน
ธนาคารออมสิน สนองนโยบายรัฐบาล บรรเทาผลกระทบจากไวรัสโคโรน่า ปัญหาเศรษฐกิจ พร้อมดูแลลูกค้ารายย่อย ประกาศลดอัตราดอกเบี้ยเงินกู้ 0.25% ดอกเบี้ย MRR และ MOR เหลือ 6.495% ต่อปี
ธนาคารออมสิน สนองนโยบายรัฐบาล บรรเทาผลกระทบจากไวรัสโคโรน่า ปัญหาเศรษฐกิจ พร้อมดูแลลูกค้ารายย่อย ประกาศลดอัตราดอกเบี้ยเงินกู้ 0.25% ดอกเบี้ย MRR และ MOR เหลือ 6.495% ต่อปี ขณะเดียวกันได้บรรเทาผลกระทบผู้ฝากเงิน คงอัตราดอกเบี้ยสลากออมสินทุกประเภท รวมถึงเงินฝากเผื่อเรียกสําหรับลูกค้ารายย่อย โดยลดดอกเบี้ยเงินฝาก 0.25% เฉพาะกลุ่มเงินฝากประจํา และเงินฝากเผื่อเรียกพิเศษ เท่านั้น มีผลวันที่ 7 กุมภาพันธ์ 2563
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า เพื่อสนองนโยบายรัฐบาลในการกระตุ้นเศรษฐกิจ ด้วยภารกิจหลักสําคัญของธนาคารออมสินที่มุ่งเป็นกลไกส่งเสริมเศรษฐกิจของประเทศ ภายใต้การให้บริการสอดคล้องกับภาวะเศรษฐกิจการเงิน และตอบสนองทิศทางดอกเบี้ยนโยบาย รวมถึงให้ความสําคัญต่อประชาชน โดยเฉพาะธนาคารออมสินมีลูกค้ารายย่อยจนถึงระดับ SMEs เป็นจํานวนมาก ธนาคารฯ จึงได้ปรับลดอัตราดอกเบี้ยเงินกู้ในอัตราเท่ากัน 0.25% ทําให้อัตราดอกเบี้ยเงินกู้ลูกค้ารายย่อยชั้นดี หรือ MRR (Minimum Retail Rate) และอัตราดอกเบี้ยเงินกู้ขั้นต่ําประเภทเงินเบิกเกินบัญชี หรือ MOR (Minimum Overdraft Rate) ลดลงจาก 6.745% เหลือ 6.495% โดยมีผลตั้งแต่วันที่ 7 กุมภาพันธ์ 2563 เป็นต้นไป
ด้านดอกเบี้ยเงินฝาก ธนาคารฯ ได้ปรับลดในอัตรา 0.25% ในประเภทเงินฝากประจํา เงินฝากเผื่อเรียกพิเศษ โดยยังคงภารกิจหลักส่งเสริมการออม ไม่ปรับลดดอกเบี้ยเงินฝากประเภทเผื่อเรียก เงินฝากกระแสรายวันพิเศษ ซึ่งมีลูกค้ารายย่อยฝากเงินและใช้บริการเป็นจํานวนมาก โดยเฉพาะเงินฝากสลากออมสินทุกประเภท ซึ่งมีผู้ฝากกว่า 1.3 ล้านล้านบาท หรือเกือบ 60% ของยอดเงินฝากรวม ยังคงดอกเบี้ยในอัตราเดิมต่อไป
“ปัจจัยต่างๆ ที่มีผลกระทบต่อระบบเศรษฐกิจ และความเป็นอยู่ของประชาชน ภาวะภัยแล้ง ความล่าช้าในการเบิกจ่ายเงินงบประมาณประจําปี 2563 โดยเฉพาะเกิดการแพร่ระบาดของไข้หวัดไวรัสโคโรน่า ธนาคารออมสินจึงหวังเป็นอย่างยิ่งว่าการปรับลดดอกเบี้ยในครั้งนี้จะช่วยบรรเทาผลกระทบให้ประชาชนและลูกค้าของธนาคารฯ ได้”ผู้อํานวยการธนาคารออมสิน กล่าวในที่สุด
รัฐบาลไทย-ข่าวทำเนียบรัฐบาล-รัฐบาลวางแนวทางแก้ปัญหาหนี้นอกระบบอย่างครบวงจร
วันศุกร์ที่ 17 มีนาคม 2560
รัฐบาลวางแนวทางแก้ปัญหาหนี้นอกระบบอย่างครบวงจร
รัฐบาลเดินหน้าแก้ไขปัญหาหนี้นอกระบบอย่างครบวงจรทั้งกับเจ้าหนี้และลูกหนี้ โดยไม่ให้เจ้าหนี้คิดอัตราดอกเบี้ยเกินร้อยละ 15 ตาม พ.ร.บ.ห้ามเรียกดอกเบี้ยเกินอัตรา ปี 2560
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าแก้ไขปัญหาหนี้นอกระบบอย่างครบวงจรทั้งกับเจ้าหนี้และลูกหนี้ โดยไม่ให้เจ้าหนี้คิดอัตราดอกเบี้ยเกินร้อยละ 15 ตาม พ.ร.บ.ห้ามเรียกดอกเบี้ยเกินอัตรา ปี 2560 และดึงดูดให้เจ้าหนี้ปรับสถานะเป็นธุรกิจสินเชื่อรายย่อยระดับจังหวัดที่ถูกกฎหมาย หรือ พิโคไฟแนนซ์ นอกจากนี้ ยังให้จัดตั้งหน่วยแก้ไขหนี้นอกระบบใน ธ.ออมสิน และธ.ก.ส. เพื่อให้คําปรึกษาและออกผลิตภัณฑ์เงื่อนไขผ่อนปรนช่วยแบ่งเบาภาระหนี้สินแก่ประชาชน รวมทั้งให้มีการไกล่เกลี่ยประนอมหนี้ภายใต้การดูแลของสํานักงานบังคับคดีและสํานักงานอัยการในแต่ละพื้นที่ ตลอดจนจัดฝึกอบรมทักษะฝีมือสร้างอาชีพแก่ลูกหนี้ ให้ความรู้ด้านการเงินและการออม และสร้างเครือข่ายกองทุนการเงินชุมชน เพื่อให้ช่วยกันแก้ไขปัญหาหนี้นอกระบบให้หมดไปจากสังคมไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-SME Development Bank พร้อมเติมเต็มแหล่งเงินทุนดอกเบี้ยพิเศษ เพื่อผู้ประกอบการยุค 4.0 คาดมีผู้สนใจยื่นกู้กว่า 1,000 ลบ. ในงาน SMART SME EXPO 2017
วันพฤหัสบดีที่ 29 มิถุนายน 2560
SME Development Bank พร้อมเติมเต็มแหล่งเงินทุนดอกเบี้ยพิเศษ เพื่อผู้ประกอบการยุค 4.0 คาดมีผู้สนใจยื่นกู้กว่า 1,000 ลบ. ในงาน SMART SME EXPO 2017
SME Development Bank ออกบูธในงาน SMART SME EXPO 2017 ตั้งแต่เวลา 10.00 – 20.00  น. บูธ C02  ฮอลล์ 3 - 4  ศูนย์แสดงสินค้าและการประชุม อิมแพ็ค เมืองทองธานี
วันนี้ (29 มิ.ย. 2560) นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยถึงการออกบูธในงาน SMART SME EXPO 2017 ว่าธนาคารพร้อมให้บริการเติมเต็มเรื่องการเงิน และสนับสนุนส่งเสริมเรื่ององค์ความรู้ครบทุกมิติรอบด้าน เพื่อผู้ประกอบการ SMEs สามารถนําไปต่อยอดสู่ความสําเร็จ โดยจัดชุดใหญ่สินเชื่ออัตราดอกเบี้ยพิเศษถูกสุดๆ คาดจะมีผู้ประกอบการประสงค์ยื่นกู้วงเงินกว่า 1,000 ลบ. พร้อมให้บริการรับคําปรึกษาแนะนําจากเจ้าหน้าที่ผู้เชี่ยวชาญอย่างเต็มที่ ตั้งแต่เวลา 10.00 – 20.00 น. บูธ C02 ฮอลล์ 3 - 4 ศูนย์แสดงสินค้าและการประชุม อิมแพ็ค เมืองทองธานี
นายมงคล กล่าวอีกว่า ธนาคารต้องการผลักดันผู้ประกอบการเข้าสู่แหล่งทุนด้วยวงเงินสินเชื่ออัตราดอกเบี้ยพิเศษ เพื่อช่วยแบ่งเบาภาระทางการเงินให้ธุรกิจสามารถเดินหน้าต่อไปได้ ซึ่งภายในงาน จะพบกับบริการด้านสินเชื่อและโครงการร่วมทุน อาทิ กองทุนพัฒนาเอสเอ็มอีตามแนวประชารัฐ วงเงินกองทุน 20,000 ล้านบาท อัตราดอกเบี้ยเพียง 1% ต่อปี ตลอดอายุสัญญาระยะเวลาชําระคืน 7 ปี ไม่ต้องผ่อนชําระหนี้ใน 3 ปีแรก ไม่ต้องมีหลักประกัน สําหรับธุรกิจรูปแบบนิติบุคคลที่อยู่ในกลุ่มยุทธศาสตร์จังหวัด สินเชื่อ SMEs Transformation Loan วงเงิน 15,000 ล้านบาท อัตราดอกเบี้ยเพียง 3% คงที่ 3 ปีแรก ระยะเวลาชําระคืน 7 ปี ปีที่ 4-7 อัตราดอกเบี้ย MLR ต่อปี ปลอดชําระคืนเงินต้นสูงสุดไม่เกิน 12 เดือน ใช้ บสย. ค้ําประกันได้โดยไม่ต้องมีหลักทรัพย์ สําหรับธุรกิจรูปแบบของนิติบุคคล ธุรกิจที่ได้รับผลกระทบทางเศรษฐกิจ หรือ News Start up นวัตกรรม สินเชื่อ SMART SMEs บัญชีเดียว ดอกเบี้ยเพียง 5% ต่อปี, สินเชื่อ Soft Loan เพื่อปรับเปลี่ยนเครื่องจักร อัตราดอกเบี้ยเพียง 4% และ สินเชื่อแฟคตอริ่งเบิกจ่ายทั่วไทยในวันเดียว อัตราดอกเบี้ยเพียง 3.99% ฯลฯ
“SME Development Bank เป็นธนาคารเพื่อการพัฒนาผู้ประกอบการ SMEs ที่มุ่งมั่นเดินหน้าสานต่อนโยบายภาครัฐ ในการส่งเสริมและพัฒนาธุรกิจต้นน้ําให้เติบโตหยั่งรากลึก เป็นพี่เลี้ยงที่คอยเคียงข้าง เป็นไม้ค้ํายันที่คอยเกื้อหนุน เพื่อผลักดันให้เกิดสังคม SMEs เกิดการสร้างงาน สร้างอาชีพ สร้างรายได้ ยกระดับความเป็นอยู่ของกลุ่มแรงงานท้องถิ่นให้ดีขึ้นตามแผนยุทธศาสตร์แห่งชาติ หากเศรษฐกิจฐานรากมั่นคงแล้ว ก็เปรียบเหมือนฟันเฟืองที่แข็งแกร่ง พร้อมส่งแรงขับเคลื่อนเศรษฐกิจของประเทศให้เติบโตก้าวเดินไปข้างหน้าได้อย่างยั่งยืน” นายมงคล กล่าวเพิ่มเติม
พร้อมกันนี้ ธนาคารยังได้ปรับเปลี่ยนรูปแบบการให้บริการ เพื่อก้าวเข้าสู่ยุคดิจิตอล ไทยแลนด์ 4.0 ด้วยการนําระบบอิเล็คทรอนิคมาใช้ในการรับคําขอสินเชื่อ เพิ่มความสะดวก รวดเร็ว ตอบสนองได้ทันต่อความต้องการ และสําหรับผู้สนใจลงทะเบียนขอสินเชื่อในงานได้ที่ https://goo.gl/tmxkkc สอบถามข้อมูลเพิ่มเติมได้ที่ Call Center 1357 หรือติดตามกิจกรรมดีๆ ของธนาคาร ฟรี! ไม่มีค่าใช้จ่าย ผ่านช่องทาง facebook.com/SMEDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861, 0-265-4574-5
รัฐบาลไทย-ข่าวทำเนียบรัฐบาล-มท.1 เป็นประธานประชุมหารือข้อราชการสำคัญเร่งด่วน เพื่อขับเคลื่อนการดำเนินงานตามนโยบายสำคัญของรัฐบาลและกระทรวงมหาดไทย
วันพฤหัสบดีที่ 16 พฤศจิกายน 2560
มท.1 เป็นประธานประชุมหารือข้อราชการสําคัญเร่งด่วน เพื่อขับเคลื่อนการดําเนินงานตามนโยบายสําคัญของรัฐบาลและกระทรวงมหาดไทย
มท.1 เป็นประธานประชุมหารือข้อราชการสําคัญเร่งด่วน เพื่อขับเคลื่อนการดําเนินงานตามนโยบายสําคัญของรัฐบาลและกระทรวงมหาดไทย
วันนี้ (15พ.ย.60) เวลา 16:00 น. ณ ห้องประชุมราชสีห์ ศาลาว่าการกระทรวงมหาดไทยพลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานการประชุมหารือข้อราชการสําคัญเร่งด่วน โดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย หัวหน้าส่วนราชการระดับกรมในสังกัดกระทรวงมหาดไทย และผู้เกี่ยวข้อง เข้าร่วมประชุม
พลเอก อนุพงษ์ฯ กล่าวว่า ในปีงบประมาณ 2561 กระทรวงมหาดไทยมีภารกิจสําคัญเร่งด่วนที่ต้องเร่งขับเคลื่อนดําเนินการโดยใช้กลไกที่มีอยู่ของทุกส่วนราชการ รัฐวิสาหกิจ เพื่อให้เกิดการทํางานอย่างมีประสิทธิภาพ จากนั้น ได้ดําเนินการประชุมหารือข้อราชการเร่งด่วน อาทิ การเตรียมการประชุมคณะรัฐมนตรีอย่างเป็นทางการนอกสถานที่ ณ จังหวัดปัตตานี และจังหวัดสงขลา ระหว่างวันที่ 27-28 พ.ย.60 การรับฟังความคิดเห็นของประชาชนต่อคําถาม 6 ข้อเพิ่มเติมของนายกรัฐมนตรี การดําเนินโครงการตลาดประชารัฐ การพิสูจน์ตัวบุคคลของแรงงานต่างด้าว การดําเนินโครงการจิตอาสา "เราทําความ ดี ด้วยหัวใจ" ในพื้นที่กรุงเทพมหานครและภูมิภาค และการบริหารจัดการท้องถิ่น
ครั้งที่ 170/2560
กองสารนิเทศ สํานักงานปลัดกระทรวงมหาดไทย
โืทร 0-22224131-2
รัฐบาลไทย-ข่าวทำเนียบรัฐบาล-“ก.ยุติธรรม” กำหนดแนวทางการประชาสัมพันธ์ในภาพรวมเพื่อขอสนับสนุนงบประมาณจาก กสทช. ในการสร้างการรับรู้ด้านกฎหมายให้แก่ประชาชน
วันศุกร์ที่ 8 กุมภาพันธ์ 2562
“ก.ยุติธรรม” กําหนดแนวทางการประชาสัมพันธ์ในภาพรวมเพื่อขอสนับสนุนงบประมาณจาก กสทช. ในการสร้างการรับรู้ด้านกฎหมายให้แก่ประชาชน
กระทรวงยุติธรรม กําหนดแนวทางการประชาสัมพันธ์ในภาพรวมเพื่อขอสนับสนุนงบประมาณจาก กสทช. ในการสร้างการรับรู้ด้านกฎหมายให้แก่ประชาชน
ในวันพฤหัสบดีที่ ๗ กุมภาพันธ์ ๒๕๖๒ เวลา ๑๓.๓๐ น. นายธวัชชัย ไทยเขียว รองปลัดกระทรวงยุติธรรม เป็นประธานการประชุมกําหนดแนวทางการเผยแพร่ประชาสัมพันธ์ผลการดําเนินงานของกระทรวงยุติธรรมในภาพรวม ครั้งที่ ๓/๒๕๖๒ เพื่อขอรับการสนับสนุนงบประมาณจากกองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคม เพื่อประโยชน์สาธารณะ (กทปส.) กับภารกิจเพื่อสังคมและชุมชน สํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ (กสทช.) ให้เป็นไปตามวัตถุประสงค์และสอดคล้องกับหลักเกณฑ์ที่กําหนดการขอรับการสนับสนุนงบประมาณจาก กสทช. โดยมีผู้แทนจากหน่วยงานในสังกัดกระทรวงยุติธรรม รวมทั้งผู้ที่เกี่ยวข้อง เข้าร่วมฯ ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ทั้งนี้ ที่ประชุมเห็นชอบโครงการฯ เพื่อขอสนับสนุนงบประมาณจาก กสทช. โดยแยกเป็น ๒ ประเภท
๑. การผลิตรายการโทรทัศน์ตามแบบคําขอรับการส่งเสริมและสนับสนุน ตามมาตรา ๕๒ (๑) จํานวน ๗ โครงการ ประกอบด้วย ๑) โครงการผลิตสารคดีเพื่อส่งเสริมความเข้าใจกับภาคสังคมในภารกิจคืนคนดีสู่สังคม ๒) โครงการประชาสัมพันธ์เสริมสร้างความรู้ ความเข้าใจกฎหมายด้านการบังคับคดี โดยผลิตสื่อประชาสัมพันธ์ในรูปแบบวีดีทัศน์ ประกอบด้วย การอายัดเงินเดือน และการขายทอดตลาดทรัพย์สิน (การคัดค้านราคา) ๓) โครงการ “พินิจด้วยรักพิทักษ์ด้วยใจ ร่วมใส่ใจเด็กและเยาวชน ๔) โครงการการจัดทําสื่อสร้างการรับรู้หน้าที่และภารกิจของกรมราชทัณฑ์ ๕) โครงการจัดทําภาพยนตร์สั้นเพื่อสร้างการรับรู้การอํานวยความยุติธรรม ๖) โครงการจัดผลิตสื่อและเผยแพร่ Animation ในหัวข้อการอํานวยความยุติธรรมลดความ และ ๗) โครงการสร้างการรับรู้ความเข้าใจแก่ประชาชนเกี่ยวกับนโยบายการแก้ไขปัญหายาเสพติด
๒. การพัฒนาบุคลากรตามแบบคําขอรับการส่งเสริมและสนับสนุน ตามมาตรา ๕๒ (๓) จํานวน ๑ โครงการ คือ โครงการประกวดหนังสั้น ภายใต้หัวข้อ “โอกาสที่สังคมมอบให้”
รัฐบาลไทย-ข่าวทำเนียบรัฐบาล-สธ.สร้างสุขบุคลากร เพิ่มแรงใจในการทำงานดูแลสุขภาพประชาชน
วันจันทร์ที่ 23 กรกฎาคม 2561
สธ.สร้างสุขบุคลากร เพิ่มแรงใจในการทํางานดูแลสุขภาพประชาชน
กระทรวงสาธารณสุข ให้หน่วยงานทั้งส่วนกลางและส่วนภูมิภาค จัดทําแผนสร้างสุข เพิ่มแรงบันดาลใจบุคลากรในการทํางานดูแลสุขภาพประชาชน เพื่อ “ประชาชนสุขภาพดี เจ้าหน้าที่มีความสุข ระบบสุขภาพยั่งยืน”
วันนี้ (23 กรกฎาคม 2561) ที่โรงแรมมิราเคิล แกรนด์ คอนเวนชัน กทม. นพ.โสภณ เมฆธน ที่ปรึกษารัฐมนตรีว่าการกระทรวงสาธารณสุข พร้อมด้วยพญ.พรรณพิมล วิปุลากร รองปลัดกระทรวงสาธารณสุข เปิดการประชุมระดับชาติ การพัฒนาศักยภาพมนุษย์ในระบบสุขภาพ เพื่อเผยแพร่การดําเนินงานสร้างสุขในองค์กร การสร้างองค์ความรู้ สร้างแรงบันดาลใจ และถ่ายทอดนโยบายการสร้างสุขในองค์กรแก่บุคลากรในหน่วยงานกระทรวงสาธารณสุข โดยมีผู้บริหาร ผู้แทนภาคีเครือข่ายนักสร้างสุข และผู้ปฏิบัติงานด้านทรัพยากรมนุษย์ในระบบสุขภาพจากส่วนกลางและภูมิภาค เข้าร่วมประชุมกว่า 1,000 คน
นายแพทย์โสภณกล่าวว่า กระทรวงสาธารณสุข ให้ความสําคัญกับการบุคลากรด้านสุขภาพ ได้กําหนดยุทธศาสตร์บุคลากรเป็นเลิศ (People Excellence) มีเป้าหมายให้กําลังคนด้านสุขภาพเป็นคนดี มีคุณค่า และมีความผาสุกในการทํางาน สอดคล้องกับองค์การอนามัยโลกที่กําหนดเป้าหมายกําลังคนด้านสุขภาพในปี 2573 ให้มีความพอเพียง ประชาชนสามารถเข้าถึงได้ มีคุณภาพ และเป็นที่ยอมรับ โดยขับเคลื่อนค่านิยมองค์กร MOPH การพัฒนาศักยภาพพื้นฐานในการปฏิบัติงานของบุคลากร และการเสริมสร้างความผาสุก โดยจัดทําโครงการกระทรวงสาธารณสุข กระทรวงแห่งความสุข (Happy MOPH) เพื่อให้บุคลากรมีแรงบันดาลใจในการทํางาน เกิดความรัก ผูกพันกับองค์กร ลดปัญหาการสูญเสียบุคลากรจากการเคลื่อนย้ายและเปลี่ยนแปลงสถานที่ทํางาน ซึ่งจะส่งผลต่อการทํางานในการบริการประชาชน เพื่อ “ประชาชนสุขภาพดี เจ้าหน้าที่มีความสุข ระบบสุขภาพยั่งยืน” ตามแผนยุทธศาสตร์ชาติ ระยะ 20 ปีด้านสาธารณสุข
จากการสํารวจคุณภาพชีวิต ความสุข และความผูกพันในองค์กรคนทํางานในประเทศไทย (Happinometer) ในปี 2561 โดยร่วมมือกับสถาบันวิจัยประชากรและสังคม มหาวิทยาลัยมหิดล จากบุคลากรสาธารณสุข จํานวน298,793 คน หรือประมาณร้อยละ 79 ของบุคลากรทั้งหมด พบว่า มีค่าคะแนนความสุขเฉลี่ย 63 คะแนน มิติที่มีค่าเฉลี่ยความสุขสูงสุดคือจิตวิญญาณ 70 คะแนน และน้อยที่สุดคือสุขภาพเงินดี ร้อยละ 51 กระทรวงสาธารณสุขจึงได้จัดทําแผนสร้างสุขแก่บุคลากร โดยจัดทําโครงการแผนสร้างเสริมสุขภาพการเงิน (Happy Money Program) เพื่อลดรายจ่ายของบุคลากร อาทิ คลินิกสุขภาพทางการเงิน ความมั่นคงด้านที่อยู่อาศัย (Happy Home) การส่งเสริมการออม (Happy Saving) การประนอมหนี้สิน (Happy Redeeming) และสวัสดิการอื่น ๆ (Happy Welfares) ซึ่งจะช่วยบุคลากรประหยัดค่าใช้จ่ายรวม 2,031 ล้านบาทต่อปี รวมทั้งได้ขับเคลื่อนนโยบายลงสู่หน่วยงานระดับพื้นที่ทั่วประเทศ ให้มีการจัดทําแผนสร้างสุขในองค์กร ในมิติที่หน่วยงานเห็นพ้องที่จะดําเนินการ โดยจะมีการประเมิน Happinometer รอบที่ 2 ในเดือนตุลาคม - ธันวาคม 2561 และจัดทําแผนงานสร้างสุขในองค์กรต่อเนื่องทุกปี
ขณะนี้ มีหน่วยงานที่มีผลงานเด่นการพัฒนาศักยภาพมนุษย์ในระบบสุขภาพทุกระดับกว่า 100 แห่ง อาทิ การจัดระบบบริหารจัดการอัตรากําลังที่เหมาะสมกับการให้บริการประชาชนของสํานักงานสาธารณสุขจังหวัดอุตรดิตถ์ รพ.สต.สร้างสุขของโรงพยาบาลส่งเสริมสุขภาพตําบลท่ากระเสริม จ.ขอนแก่น, “สร้างบ้าน สร้างทีม สร้างผลงาน” ของโรงพยาบาลมหาสารคาม, Happy MNST Hospital ของโรงพยาบาลมหาราชนครศรีธรรมราช, โรงพยาบาลสร้างสุข โรงพยาบาลด่านมะขามเตี้ย
************ 23 กรกฎาคม 2561
รัฐบาลไทย-ข่าวทำเนียบรัฐบาล-แถลงข่าวการจัดสมัชชาคุณธรรมแห่งชาติ ครั้งที่ 9 "พอเพียง วินัย สุจริต จิตอาสา สร้างคนดีสู่สังคม"
วันพฤหัสบดีที่ 31 พฤษภาคม 2561
แถลงข่าวการจัดสมัชชาคุณธรรมแห่งชาติ ครั้งที่ 9 "พอเพียง วินัย สุจริต จิตอาสา สร้างคนดีสู่สังคม"
แถลงข่าวการจัดสมัชชาคุณธรรมแห่งชาติ ครั้งที่ 9 "พอเพียง วินัย สุจริต จิตอาสา สร้างคนดีสู่สังคม"
วันที่ 30 พฤษภาคม 2561 เวลา 14.00 น. นางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรมเป็นประธานแถลงข่าวการจัดสมัชชาคุณธรรมแห่งชาติ ครั้งที่ 9 "พอเพียง วินัย สุจริต จิตอาสา สร้างคนดีสู่สังคม" โดยมีนายอดิศักดิ์ ภาณุพงศ์ ประธานจัดงานสมัชชาคุณธรรมแห่งชาติ ครั้งที่ 9 นายสิน สืี่อสวน ผู้อํานวยการศูนย์คุณธรรมแห่งชาติ ร่วมแถลงข่าว ณ ห้องแถลงข่าว ชั้น1 กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ ยืนยันใช้งบประมาณอย่างรอบคอบถี่ถ้วน หวังให้ประชาชนมีรายได้ สร้างความเข้มแข็งทางเศรษฐกิจแก่ประเทศไทย แม้สถานการณ์ไวรัสโควิด-19 ยังมีการแพร่ระบาด
วันอังคารที่ 19 พฤษภาคม 2563
นายกฯ ยืนยันใช้งบประมาณอย่างรอบคอบถี่ถ้วน หวังให้ประชาชนมีรายได้ สร้างความเข้มแข็งทางเศรษฐกิจแก่ประเทศไทย แม้สถานการณ์ไวรัสโควิด-19 ยังมีการแพร่ระบาด
นายกฯ ยืนยันใช้งบประมาณอย่างรอบคอบถี่ถ้วน หวังให้ประชาชนมีรายได้ สร้างความเข้มแข็งทางเศรษฐกิจแก่ประเทศไทย แม้สถานการณ์ไวรัสโควิด-19 ยังมีการแพร่ระบาด
วันนี้ (19 พ.ค. 63) เวลา 12.00 น. ณ ห้องสีฟ้า ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี ยืนยันประเทศไทยจะสามารถควบคุมจํานวนผู้ป่วยติดเชื้อไวรัสโควิด-19 ได้อย่างดี
นายกรัฐมนตรีกล่าวว่า ขณะนี้ หลายประเทศทั่วโลกรวมทั้งประเทศไทยประสบปัญหาการแพร่ระบาดของเชื้อไวรัสโควิด-19 ส่งผลกระทบต่อเศรษฐกิจ ทําให้ประชาชนขาดรายได้ รัฐบาลจึงต้องดําเนินการรักษาเศรษฐกิจภายในประเทศ ช่วยเหลือเยียวยา ทั้งเกษตรกร ผู้ประกอบกิจการ SME ผู้ประกอบอาชีพอิสระ และประชาชนทั่วไป ที่ได้รับความเดือดร้อนทางเศรษฐกิจ ต้องหารายได้เพื่อดูแลครอบครัว เพราะแม้ว่าประเทศไทยจะสามารถควบคุมจํานวนผู้ป่วยติดเชื้อไวรัสโควิด-19 ได้อย่างดี แต่ไวรัสโควิด-19 ยังมีการแพร่ระบาดอย่างต่อเนื่อง ทําให้ผลกระทบที่ตามมาคือวิกฤตด้านเศรษฐกิจ ที่ยังไม่สามารถกลับมาดําเนินการได้อย่างปกติ รวมทั้งอาจมีความรุนแรงมากขึ้นในอนาคต ดังนั้น รัฐบาลจึงจําเป็นต้องช่วยเหลือเยียวยาประชาชน ให้กลับมามีรายได้ สร้างความเข้มแข็งทางเศรษฐกิจแก่ประเทศไทย โดยนายกรัฐมนตรียืนยันว่า รัฐบาลพิจารณาการใช้งบประมาณอย่างรอบคอบละเอียดถี่ถ้วน โดยคํานึงถึงผลกระทบทุกมิติ
.............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 4 ตุลาคม 2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 4 ตุลาคม 2559
วันนี้ (4 ตุลาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี "ปักหมุด ... หยุดเชื้อดื้อยา” เดินหน้าจัดการเชื้อดื้อยาต้านจุลชีพ
วันอังคารที่ 21 พฤศจิกายน 2560
นายกรัฐมนตรี "ปักหมุด ... หยุดเชื้อดื้อยา” เดินหน้าจัดการเชื้อดื้อยาต้านจุลชีพ
นายกรัฐมนตรี  ร่วม “ปักหมุด ... หยุดเชื้อดื้อยา” แสดงความมุ่งมั่นแก้ไขปัญหาเชื้อดื้อยาจุลชีพ ตามแผนยุทธศาสตร์จัดการดื้อยาต้านจุลชีพประเทศไทย พ.ศ.2560-2564
เช้าวันนี้ (21 พฤศจิกายน 2560) ที่ตึกบัญชาการ 1 ทําเนียบรัฐบาล กทม. พลเอกประยุทธ์ จันทร์โอชา นายกรัฐมนตรี ชมนิทรรศการเรื่อง การขับเคลื่อนแผนยุทธศาสตร์การจัดการการดื้อยาต้านจุลชีพประเทศไทย พ.ศ.2560-2564 ก่อนการประชุมคณะรัฐมนตรี จัดโดยคณะกรรมการนโยบายการดื้อยาต้านจุลชีพแห่งชาติที่มีพลเรือเอกณรงค์ พิพัฒนาศัย รองนายกรัฐมนตรีเป็นประธาน เพื่อแสดงผลงานและความก้าวหน้าในการดําเนินงานของประเทศไทย พร้อมร่วม “ปักหมุด ... หยุดเชื้อดื้อยา” เป็นสัญลักษณ์แสดงความมุ่งมั่นของประเทศไทยในการแก้ไขปัญหาอย่างจริงจัง
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า นายกรัฐมนตรีในฐานะประธานกลุ่ม 77 (G 77) ได้กล่าวถ้อยแถลงระหว่างการประชุมระดับสูง ว่าด้วยการดื้อยาต้านจุลชีพในการประชุมสมัชชาสหประชาชาติ สมัยที่ 71 เมื่อเดือนกันยายน 2559 สนับสนุนปฏิญญาทางการเมืองว่าด้วยการประชุมระดับสูงของสมัชชาสหประชาชาติ เรื่องการดื้อยาต้านจุลชีพและการปฏิบัติตามแผนปฏิบัติการระดับโลกว่าด้วยการดื้อยาต้านจุลชีพโดยประเทศไทยได้จัดทําแผนยุทธศาสตร์จัดการดื้อยาต้านจุลชีพพ.ศ.2560-2564 ประกอบด้วย 6 ยุทธศาสตร์ คือ 1.เฝ้าระวังการดื้อยาต้านจุลชีพ ภายใต้แนวคิดสุขภาพหนึ่งเดียว2.ควบคุมการกระจายยาต้านจุลชีพ 3.ป้องกันและควบคุมการติดเชื้อในสถานพยาบาลและการใช้ยาต้านจุลชีพอย่างเหมาะสม 4.ป้องกันและควบคุมเชื้อดื้อยาและกํากับดูแลการใช้ยาต้านจุลชีพอย่างเหมาะสม ในภาคการเกษตรและสัตว์เลี้ยง 5.ส่งเสริมความรู้ด้านเชื้อดื้อยาและความตระหนักด้านการใช้ยาต้านจุลชีพอย่างเหมาะสมแก่ประชาชน 6.บริหารและพัฒนากลไกระดับนโยบายเพื่อขับเคลื่อนงานแก้ปัญหาด้านการดื้อยาต้านจุลชีพอย่างยั่งยืน พร้อมทั้งจัดระบบการติดตามประเมินผล
ขณะนี้การดําเนินงานในแต่ละยุทธศาสตร์มีความคืบหน้าตามลําดับ ล่าสุด คณะกรรมการนโยบายการดื้อยาต้านจุลชีพแห่งชาติ ได้มีมติเห็นชอบแผนปฏิบัติการของหน่วยงานที่เกี่ยวข้อง และกําหนดจัดการประชุมขับเคลื่อนแผนยุทธศาสตร์จัดการดื้อยาต้านจุลชีพประเทศไทย ในวันที่ 23 พฤศจิกายน 2560 ณ โรงแรมมิราเคิล แกรนด์ คอนเวนชั่น กรุงเทพมหานคร เพื่อเป็นจุดเริ่มต้นอย่างเป็นทางการของหน่วยงานและภาคส่วนที่เกี่ยวข้อง ร่วมดําเนินงานพร้อมเพรียงกัน แสดงความมุ่งมั่นของประเทศไทยในการร่วมมือกับประชาคมโลก รณรงค์สัปดาห์รู้รักษ์ ตระหนักใช้ยาต้านแบคทีเรีย ปี 2560 (World Antibiotic Awareness week)
รัฐบาลไทย-ข่าวทำเนียบรัฐบาล-ปลัด ก.อุตฯ เยี่ยมชมและให้กำลังใจผู้ประกอบการในงาน​ TI​ Expo​ 2018​
วันอาทิตย์ที่ 5 สิงหาคม 2561
ปลัด ก.อุตฯ เยี่ยมชมและให้กําลังใจผู้ประกอบการในงาน​ TI​ Expo​ 2018​
ปลัด ก.อุตฯ เยี่ยมชมและให้กําลังใจผู้ประกอบการในงาน​ TI​ Expo​ 2018​
วันนี้ (5 สิงหาคม 2561) นายพสุ โลหารชุน ปลัดกระทรวงอุตสาหกรรม เข้าเยี่ยมชมและให้กําลังใจผู้ประกอบการในงาน Thailand Industry Expo 2018 ภายใต้แนวคิด “CHANGE to SHIFT” เปลี่ยนเพื่อปรับ ยกระดับอุตสาหกรรมไทย โดยมีนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายเดชา จาตุธนานันท์ นายจารุพันธ์ จารโยภาส รองอธิบดีกรมส่งเสริมอุตสาหกรรม และคณะผู้บริหาร กรมส่งเสริมอุตสาหกรรมให้การต้อนรับและพาเยี่ยมชมโซนต่าง ๆ ภายในงาน ณ อาคารชาเลนเจอร์ 2-3 อิมแพ็ค เมืองทองธานี
รัฐบาลไทย-ข่าวทำเนียบรัฐบาล-คณะกรรมการนโยบายการจัดซื้อจัดจ้างและการบริหารพัสดุภาครัฐเห็นชอบร่างระเบียบที่เกี่ยวกับการพาณิชย์ของรัฐวิสาหกิจเพิ่มอีก 11 แห่ง
วันพฤหัสบดีที่ 15 มีนาคม 2561
คณะกรรมการนโยบายการจัดซื้อจัดจ้างและการบริหารพัสดุภาครัฐเห็นชอบร่างระเบียบที่เกี่ยวกับการพาณิชย์ของรัฐวิสาหกิจเพิ่มอีก 11 แห่ง
คณะกรรมการนโยบายการจัดซื้อจัดจ้างและการบริหารพัสดุภาครัฐเห็นชอบร่างระเบียบของรัฐวิสาหกิจที่เกี่ยวกับการพาณิชย์เพิ่มเติมอีก 11 แห่ง
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า คณะกรรมการนโยบายการจัดซื้อจัดจ้างและการบริหารพัสดุภาครัฐ ได้พิจารณาร่างกฎหรือระเบียบของรัฐวิสาหกิจที่เกี่ยวกับการพาณิชย์โดยตรง ตามมาตรา 7 แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 จํานวน 12 แห่ง เมื่อวันที่ 9 มีนาคม 2561 ที่ผ่านมา โดยได้พิจารณาตามประเด็นต่างๆ ดังนี้ (1) เป็นไปตามหลักการมาตรา 8 ของพระราชบัญญัติการจัดซื้อจัดจ้างและการบริหารพัสดุ พ.ศ. 2560 ในเรื่องของความคุ้มค่า โปร่งใส มีประสิทธิภาพและประสิทธิผล และตรวจสอบได้ และ (2) สอดคล้องกับระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ซึ่งหากมีความแตกต่างในประเด็นใดจะต้องมีเหตุผลประกอบการพิจารณา เช่น จําเป็นต้องปฏิบัติให้เป็นไปตามวัตถุประสงค์และลักษณะของการดําเนินธุรกิจ รวมทั้งมีกลไกในการกํากับดูแลและกําหนดขั้นตอนการปฏิบัติที่ชัดเจน
อธิบดีกรมบัญชีกลาง กล่าวต่อว่า ที่ประชุมได้มีมติเห็นชอบร่างกฎหรือระเบียบของรัฐวิสาหกิจที่เป็นไปตามกรอบข้างต้น จํานวน 11 แห่ง ประกอบด้วย 1. การไฟฟ้านครหลวง 2. บริษัท พีอีเอ เอ็นคอม อินเตอร์เนชั่นแนล จํากัด 3. บริษัท ไทยสมายล์แอร์เวย์ จํากัด 4. บริษัท วิทยุการบินแห่งประเทศไทย จํากัด 5. องค์การส่งเสริมกิจการโคนมแห่งประเทศไทย 6. องค์การอุตสาหกรรมป่าไม้ 7. บริษัท กสท. โทรคมนาคม จํากัด (มหาชน)
8. ธนาคารกรุงไทย จํากัด (มหาชน) และบริษัทในเครือ (บริษัท รักษาความปลอดภัย กรุงไทยธุรกิจบริการ จํากัด และบริษัท กรุงไทยธุรกิจลิสซิ่ง จํากัด) 9. ธนาคารพัฒนาวิสาหกิจขนาดกลางและขนาดย่อมแห่งประเทศไทย 10. ธนาคารอิสลามแห่งประเทศไทย และ11. บรรษัทตลาดรองสินเชื่อที่อยู่อาศัย โดยกรมบัญชีกลางจะแจ้งผลการพิจารณาดังกล่าวให้รัฐวิสาหกิจข้างต้น ดําเนินการให้ผู้มีอํานาจพิจารณาออกกฎหรือระเบียบตามที่คณะกรรมการนโยบายฯ เห็นชอบเพื่อประกาศใช้บังคับต่อไป ทั้งนี้ ร่างกฎหรือระเบียบของรัฐวิสาหกิจฯ อีก 8 แห่ง ที่ยังเหลือจะพิจารณาในครั้งถัดไป
อธิบดีกรมบัญชีกลาง กล่าวเพิ่มเติมว่า นอกจากนี้คณะกรรมการนโยบายฯ ได้มีมติเห็นชอบประกาศคณะกรรมการนโยบายการจัดซื้อจัดจ้างและการบริหารพัสดุภาครัฐ เรื่อง การทําข้อตกลงเป็นหนังสือในกรณีอื่น ซึ่งหากหน่วยงานของรัฐจําเป็นต้องจัดซื้อโดยตรงจากต่างประเทศ หรือดําเนินการโดยผ่านองค์การระหว่างประเทศ ซึ่งอาจมีกฎหมาย ธรรมเนียมปฏิบัติ หรือจารีตประเพณีของต่างประเทศเป็นการเฉพาะ หรือต้องปฏิบัติตามเงื่อนไขของผู้ให้เช่าเป็นสําคัญ ขณะนี้อยู่ระหว่างการประกาศในราชกิจจานุเบกษาต่อไป อีกทั้งได้มีการพิจารณาร่างประกาศเกี่ยวกับกรณีการจ้างที่ปรึกษาต่างประเทศ ซึ่งอยู่ระหว่างปรับปรุงแก้ไขเนื้อหาให้เหมาะสม ก่อนเสนอคณะกรรมการนโยบายฯ พิจารณาอีกครั้ง
รัฐบาลไทย-ข่าวทำเนียบรัฐบาล-ธ.ก.ส.โอนเงินช่วยเหลือเกษตรกรผู้ปลูกข้าวพร้อมค่าเก็บเกี่ยวและปรับปรุงคุณภาพข้าวแล้ว 63,807 ล้านบาท
วันพุธที่ 5 กรกฎาคม 2560
ธ.ก.ส.โอนเงินช่วยเหลือเกษตรกรผู้ปลูกข้าวพร้อมค่าเก็บเกี่ยวและปรับปรุงคุณภาพข้าวแล้ว 63,807 ล้านบาท
ธ.ก.ส.โอนเงินช่วยเหลือเกษตรกรผู้ปลูกข้าวเพื่อลดต้นทุนการผลิตไร่ละ 1,000 บาท รวมทั้งเงินค่าเก็บเกี่ยวและปรับปรุงคุณภาพข้าว รวมกว่า 63,807 ล้านบาท ส่วนกรณีที่เกษตรกรภาคใต้ยังไม่ได้รับเงิน ธ.ก.ส.เร่งแก้ไขปัญหาร่วมกับส่วนงานที่เกี่ยวข้องต่อไป
นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า “โครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว ปีการผลิต 2559/60 หรือเงินไร่ละ 1,000 บาท ณ วันที่ 29 มิถุนายน 2560 ธ.ก.ส.ได้โอนเงินให้แก่เกษตรกรทั่วประเทศแล้ว 3,873,289 ราย เป็นเงิน 32,154 ล้านบาท ส่วนโครงการช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรรายย่อยผู้ปลูกข้าว ปีการผลิต 2559/2560 ณ วันที่ 29 มิถุนายน 2560 มีเกษตรกรได้รับเงินโอนไปแล้ว จํานวน 3,739,899 ราย เป็นเงินทั้งสิ้น 31,653 ล้านบาท ส่วนกรณีที่สมาพันธ์เกษตรกรและชมรมชาวนาจังหวัดสงขลาร้องเรียนว่า ยังไม่ได้รับเงินช่วยเหลือนั้น จากการเร่งตรวจสอบข้อมูลพบว่า
ส่วนใหญ่เกษตรกรมาขึ้นทะเบียนหลังจากสิ้นสุดโครงการแล้ว และมีบางส่วนที่ข้อมูลยังไม่ถูกต้อง ทําให้ต้องตรวจสอบและแก้ไขให้ข้อมูลถูกต้องตรงกัน ซึ่งขณะนี้ ธ.ก.ส.ได้เร่งดําเนินการเสนอเรื่องขอความเห็นชอบไปยังส่วนงานที่เกี่ยวข้อง เพื่อขอขยายระยะเวลาการดําเนินงานทั้ง 2 โครงการแล้ว จากนั้นจะนําเสนอต่อคณะรัฐมนตรีพิจารณาให้ความช่วยเหลือต่อไปโดยเร็ว”